
PËR SHPRONËSIMIN PËR INTERES PUBLIK TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA NDËRTIMI I UJËSJELLËSIT 
TË RI NË QYTETIN E KORÇËS

Në mbështetje të nenit 100 të Kushtetutës, të neneve 5 pika 1, 20 e 21 të ligjit nr.8561, datë 22.12.1999 “Për shpronësimet dhe marrjen në përdorim të përkohshëm të pasurisë, pronë private, për interes publik” dhe të nenit 7 të ligjit nr.9165, datë 23.12.2003 “Për Buxhetin e Shtetit të vitit 2004”, me propozimin e Ministrit të Rregullimit të Territorit dhe të Turizmit, Këshilli i Ministrave

VENDOSI:

1. Shpronësimin për interes publik të pronarëve të pasurive të paluajtshme, pronë private, të cilët preken nga ndërtimi i ujësjellësit të ri në qytetin e Korçës.
2. Shpronësimi të bëhet në favor të ujësjellës sh.a.-së, Korçë.
3. Pronarët e pasurive të paluajtshme, që shpronësohen, të kompensohen në vlerë të plotë, sipas masës përkatëse, që paraqitet në listën që i bashkëlidhet këtij vendimi, për sipërfaqen 750 m2 tokë truall, e vlerësuar në shumën e përgjithshme 6 300 000 (gjashtë milionë e treqind mijë) lekë.
4. Ky fond të përballohet nga buxheti i vitit 2004, zëri “Investime”, miratuar për Ministrinë e Rregullimit të Territorit dhe të Turizmit.
5. Vlera e shpenzimeve procedurale të jetë në shumën 175 500 (njëqind e shtatëdhjetë e pesë mijë e pesëqind) lekë dhe të përballohet nga ujësjellës sh.a.-ja, Korçë.
6. Shpronësimi të fillojë dhe të përfundojë brenda muajit dhjetor 2004.
7. Ngarkohen Ministria e Rregullimit të Territorit dhe e Turizmit dhe ujësjellës sh.a.-ja, Korçë, për zbatimin e këtij vendimi.
Ky vendim hyn në fuqi menjëherë dhe botohet në  Fletoren Zyrtare.

Kryeministri
Fatos Nano





LISTAT E PRONARëVE Që DO Të SHPRONëSOHEN PëR NDëRTIMIN E UJëSJELLëSIT 
Të RI Të QYTETIT Të KORçëS

	Nr.
	Emri Mbiemri
	Sip. tokë truall m/2
	Njësia lek m/2
	Vlera lekë

	1.
	Klito Nikolla Fundo
	750
	8400
	6 300 000

	2.
	Emil Nikolla Fundo
	
	
	

	3.
	Elisaveta Nikolla Fundo
	
	
	

	
	TOTALI 
	
	
	6 300 000



Gjithsej vlera totale e shpronësimit 6 300 000 lekë.


